2002R1334 — FI — 31.03.2003 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 1334/2002,

annettu 23 päivänä heinäkuuta 2002,

neuvoston asetuksen (EY) N:o 1638/98 soveltamista koskevista yksityiskohtaisista säännöistä oliivialan toimijaorganisaatioiden markkinointivuosien 2002/2003 ja 2003/2004 toimintaohjelmien osalta







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä annetun asetuksen 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98 ( 1 ), sellaisena kuin se on muutettuna asetuksella (EY) N:o 1513/2001 ( 2 ), ja erityisesti sen 4 a artiklan 3 kohdan ensimmäisen alakohdan toisen luetelmakohdan ja 4 kohdan, sekä katsoo seuraavaa: (1) Asetuksen (EY) N:o 1638/98 4 a artiklan 1 kohdassa säädetään, että oliiviöljyn tuottajajäsenvaltiot voivat 1 päivänä marraskuuta 2002 voimaan tulevan rasva-alan yhteisen markkinajärjestelyn yhteydessä varata tietyissä rajoissa ja komission määrittämiä yksityiskohtaisia sääntöjä noudattaen osan tuista, joista on tarvittaessa säädetty oliiviöljyn ja/tai syötäviksi tarkoitettujen oliivien tuottajille, yhteisön rahoituksen takaamiseksi oliivialan hyväksyttyjen toimijaorganisaatioiden laatimiin toimintaohjelmiin. On tarpeen säätää, että kyseiset toimintaohjelmat koskevat yksinomaan markkinointivuosia 2002/2003 ja 2003/2004 rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY ( 3 ), sellaisena kuin se on viimeksi muutettuna asetuksella (EY) N:o 1513/2001, mukaisesti. (2) Hyväksyttyjen oliivialan toimijaorganisaatioiden tehokkuuden varmistamiseksi niiden hyväksynnän on koskettava useita toimijaryhmiä, jotka liittyvät tiiviisti oliiviöljyn ja/tai syötäväksi tarkoitettujen oliivien alaan. Samalla on varmistettava, että kyseiset toimijaorganisaatiot ovat riittävän suuria taloudellisesti merkittävien tulosten saamiseksi. Jäsenvaltioiden on paikallisten olosuhteiden mukaan myös voitava vahvistaa ylimääräisiä hyväksymisperusteita varmistaakseen hyväksyttyjen organisaatioiden kapasiteetin riittävyyden. (3) Oliivialan hyväksyttyjen toimijaorganisaatioiden tehokkaan hallinnon varmistamiseksi olisi vahvistettava kyseisten organisaatioiden hyväksymistä koskevat menettelyt ja määräajat sekä ohjelmien valintaperusteet ja yhteisön tuen maksamista koskevat yksityiskohtaiset säännöt. (4) Oliivialan hyväksyttyjen toimijaorganisaatioiden toimien johdonmukaisuuden varmistamiseksi on syytä täsmentää toimintatyypit, joille yhteisön rahoitusta voidaan myöntää, sekä ohjelmien valintaperusteet. On kuitenkin aiheellista sallia asianomaisten jäsenvaltioiden vahvistaa tukikelpoisuutta koskevia lisäedellytyksiä toimien mukauttamiseksi oliivialan kansallisiin olosuhteisiin. (5) Jotta työt voitaisiin aloittaa mahdollisimman pian, oliivialan toimijaorganisaatioille on voitava maksaa vahvistetusta yhteisön rahoitusosuudesta ennakkoa, jos ne asettavat vakuuden maataloustuotteiden vakuusjärjestelmän soveltamista koskevien yhteisten yksityiskohtaisten sääntöjen vahvistamisesta 22 päivänä heinäkuuta 1985 annetussa komission asetuksessa (ETY) N:o 2220/85 ( 4 ), sellaisena kuin se on viimeksi muutettuna asetuksella (EY) N:o 1932/1999 ( 5 ), säädetyin edellytyksin. (6) Asianomaisten jäsenvaltioiden on oliivialan toimijaorganisaatioita koskevien sääntöjen moitteettoman hallinnon varmistamiseksi laadittava tarkastussuunnitelma ja osoitettava seuraamusjärjestelmä sääntöjenvastaisuuksien varalta. Lisäksi olisi säädettävä, että oliivialan toimijaorganisaatioiden on annettava toimintansa tulokset tiedoksi asianomaisten jäsenvaltioiden kansallisille viranomaisille, joiden on ilmoitettava ne komissiolle. (7) Tässä asetuksessa säädetyt toimenpiteet ovat rasvojen hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

Soveltamisala ja määritelmät

1. Tässä asetuksessa vahvistetaan markkinointivuosille 2002/2003 ja 2003/2004 asetuksen (EY) N:o 1638/98 4 a artiklan 1 kohdan soveltamista koskevat yksityiskohtaiset säännöt kyseisessä kohdassa tarkoitettujen tuottajaorganisaatioiden ja niiden liittojen, toimialakohtaisten järjestöjen ja muiden oliiviöljyalan tai syötäväksi tarkoitettujen oliivien alan toimijaorganisaatioiden hyväksymisen ja toimintaohjelmien osalta.

2. Tässä asetuksessa tarkoitetaan:

a) ”oliivialan toimijaorganisaatiolla” asetuksen (EY) N:o 1638/98 4 a artiklan 1 kohdassa tarkoitettua organisaatiota tai liittoa;

b) ”alueellisella vyöhykkeellä” komission asetuksen (EY) N:o 2366/98 ( 6 ) liitteessä määriteltyä vyöhykettä sekä kunkin tuottajajäsenvaltion muun alueen muodostamaa vyöhykettä. Italian osalta alueellisina vyöhykkeinä pidetään myös seuraavia kokonaisuuksia: — Liguria, Piemonte ja Valle d'Aosta, tai — Lombardia, Trentino-Alto Adige, Veneto ja Friuli-Venezia Giulia, tai — Umbria, Marche ja Emilia-Romagna, tai — Basilicata, tai — Sardegna, tai — Abruzzo ja Molise.

2 artikla

Oliivialan toimijaorganisaatioiden hyväksymisedellytykset

1. Jäsenvaltioiden on hyväksyttävä oliivialan toimijaorganisaatiot, jotka sitoutuvat suostumaan tässä asetuksessa säädettyyn valvontaan ja jotka täyttävät tietyt edellytykset.

2. Ensimmäisessä kohdassa tarkoitetut oliivialan toimijaorganisaatioiden eri tyyppejä koskevat edellytykset ovat vastaavasti a, b, c ja d alakohdassa esitetyt edellytykset, joiden osalta asianomainen jäsenvaltio voi lisätä jäsenten vähimmäismäärää ja vahvistaa muita vähimmäiskokoon liittyviä perusteita, sekä edellytykset, jotka toimivaltaiset kansalliset viranomaiset vahvistavat tarvittaessa toimintakapasiteetin, käytettävissä olevien keinojen ja oliivialan toimijaorganisaatioiden valvonnan osalta.

a) a) Tuottajaorganisaatioiden on muodostuttava yksinomaan sellaisista oliivintuottajista, jotka eivät kuulu muuhun tämän asetuksen mukaisesti hyväksyttyyn tuottajaorganisaatioon ja joille on myönnetty asetuksen N:o 136/66/ETY 5 artiklassa tarkoitettua tuotantotukea viimeksi kuluneen markkinointivuoden aikana tai jotka ovat jättäneet viljelyilmoituksen kuluvalta markkinointivuodelta, ja niissä on oltava vähintään: i) 2 500 tuottajajäsentä; tai ii) kaksi prosenttia oliivintuottajista tai oliiviöljyn taikka syötäväksi tarkoitettujen oliivien keskimääräisestä tuotannosta kyseisellä alueellisella vyöhykkeellä.

b) Tuottajaorganisaatioiden liittojen on muodostuttava yksinomaan sellaisista a alakohdan mukaisesti hyväksytyistä tuottajaorganisaatioista, jotka eivät kuulu muuhun tämän asetuksen mukaisesti hyväksyttyyn tuottajaorganisaatioon, ja niiden jäseninä on oltava vähintään: i) 10 organisaatiota, jotka ovat sijoittautuneet vähintään kolmannekselle asianomaisen jäsenvaltion alueellisista vyöhykkeistä; tai ii) niiden on edustettava vähintään 15:tä prosenttia mainitun jäsenvaltion oliiviöljyn taikka syötäväksi tarkoitettujen oliivien keskimääräisestä tuotannosta.

c) Muiden oliivialan toimijaorganisaatioiden on muodostuttava yksinomaan sellaisista oliivialan toimijoista, jotka eivät kuulu muuhun c alakohdan mukaisesti hyväksyttyyn organisaatioon ja joiden edellisen markkinointivuoden liikevaihdosta vähintään 50 prosenttia on peräisin oliivien jalostuksesta taikka oliiviöljyn tai syötäväksi tarkoitettujen oliivien myynnistä tai jotka ovat pitäneet kaupan yli 5 000 tonnia oliiviöljyä tai yli 1 000 tonnia syötäväksi tarkoitettuja oliiveja, ja niiden jäseninä on oltava vähintään: i) 20 toimijaa, jotka yhteensä pitävät kaupan yli 15 000 tonnia oliiviöljyä tai yli 3 000 tonnia syötäväksi tarkoitettuja oliiveja; tai ii) niiden on edustettava vähintään 15:tä prosenttia kyseisen jäsenvaltion oliiviöljyn taikka syötäväksi tarkoitettujen oliivien keskimääräisestä tuotannosta.

d) Asetuksen (EY) N:o 1638/98 4 a artiklan 2 kohdassa tarkoitettujen toimialakohtaisten järjestöjen, jotka on hyväksytty jäsenvaltiossa, jossa ne harjoittavat toimintaansa ja jotka edustavat laajasti ja tasapainoisesti kaikkia oliiviöljyn ja/tai syötäväksi tarkoitettujen oliivien tuotantoon, jalostukseen ja kauppaan liittyviä taloudellisia toimia.

▼M2

3. Asetuksen N:o 136/66/ETY 20 c artiklan nojalla hyväksyttyjä oliivialan tuottajaorganisaatioita ja niiden liittoja sekä muita jäsenvaltion hyväksymiä oliivialan toimijaorganisaatioita, jotka jättävät toimintaohjelman 5 artiklan mukaisesti, pidetään tämän asetuksen nojalla hyväksyttyinä, jos ne täyttävät 1 ja 2 kohdassa tarkoitetut perusteet, sanotun kuitenkaan rajoittamatta tämän asetuksen 10 artiklan 1 kohdan säännösten soveltamista. Tuottajaorganisaatioiden liittoihin voi kuitenkin kuulua jäseninä muita kuin a alakohdan nojalla hyväksyttyjä tuottajaorganisaatioita joko enintään 10 prosenttia tai enintään 7 tuottajaorganisaatiota.

▼B

3 artikla

Oliivialan toimijaorganisaatioiden hyväksymismenettely

1. Jotta oliivialan toimijaorganisaatio voidaan hyväksyä, sen on jätettävä ennen jäsenvaltion vahvistamaa määräpäivää ja viimeistään ►M2 31 päivänä toukokuuta 2003 ◄ hakemus, jossa vahvistetaan sen täyttävän 2 artiklassa säädetyt edellytykset.

2. Jäsenvaltion on hyväksyttävä oliivialan toimijaorganisaatio ja annettava sille hyväksymisnumero kahden kuukauden kuluessa täydellisen hakemuksen jättämisestä.

3. Hyväksyntä evätään, keskeytetään tai kumotaan välittömästi, jos oliivialan toimijaorganisaatio ei täytä hyväksymisedellytyksiä tai on toimivaltaisen kansallisen viranomaisen syytetoimien kohteena tämän asetuksen soveltamiseen liittyvien sääntöjenvastaisuuksien vuoksi.

4 artikla

Toimet, joille voidaan myöntää yhteisön rahoitusta

1. Yhteisön rahoitusta voidaan myöntää asetuksen (EY) N:o 1638/98 4 a artiklan nojalla oliiviöljyn ja syötäväksi tarkoitettujen oliivien alan ja markkinoiden seurannan ja hallinnoinnin osalta seuraaville toimille, jäljempänä ”tukikelpoiset toimet”:

a) alaa ja markkinoita koskevien tietojen keruu noudattaen toimivaltaisen kansallisen viranomaisen vahvistamia menetelmiä, maantieteellistä edustavuutta ja täsmällisyyttä;

b) tutkimusten tekeminen erityisesti muihin asianomaisen oliivialan toimijaorganisaation toimintaohjelmassa vahvistettuihin toimiin liittyvistä aiheista.

2. Oliivinviljelyn ympäristövaikutusten parantamisen alalla tukikelpoisia toimia ovat:

a) yhteistoimet sellaisten ympäristöllisesti tärkeiden oliivitarhojen säilyttämiseksi, jotka ovat vaarassa hävitä, noudattaen toimivaltaisen kansallisen viranomaisen määrittämiä puolueettomia perusteita, jotka koskevat erityisesti mahdollisesti tukikelpoisia vyöhykkeitä sekä toimien tehokkuuden varmistamiseksi vaadittavaa vähimmäispinta-alaa ja oliivialan tuottajien vähimmäismäärää;

b) hyvien maatalouskäytäntöjen määritteleminen oliivinviljelylle paikallisiin olosuhteisiin mukautettujen ympäristöön liittyvien perusteiden mukaisesti, niistä tiedottaminen oliivinviljelijöille sekä niiden käytännön sovellusten seuranta;

c) hankkeet sellaisten oliivinviljelytekniikoiden esittämiseksi käytännössä, joilla pyritään suojelemaan ympäristöä ja säilyttämään maisema;

d) ympäristöön liittyvien tietojen lisääminen asetuksen (EY) N:o 1638/98 2 artiklassa tarkoitettuun oliivialan maantieteelliseen tietojärjestelmään.

3. Oliiviöljyn ja syötäväksi tarkoitettujen oliivien tuotannon laadun parantamisen osalta tukikelpoisia toimia ovat:

a) oliivien viljelyolosuhteiden ja erityisesti oliivikärpäsen torjunnan, sekä korjuu-, toimitus- ja varastointiolosuhteiden parantaminen ennen niiden jalostusta, toimivaltaisen kansallisen viranomaisen vahvistamien teknisten eritelmien mukaisesti;

b) oliiviöljyn ja syötäväksi tarkoitettujen oliivien tuotannon jäämien varastointi- ja hyödyntämisolosuhteiden parantaminen;

c) tekninen apu oliivialan jalostusteollisuudelle tuotteiden laatuun liittyvissä seikoissa;

d) neitsytoliiviöljyn määrityslaboratorioiden perustaminen ja parantaminen.

4. Oliiviöljyn ja syötäväksi tarkoitettujen oliivien jäljitettävyyden sekä laadun varmentamisen ja suojaamisen osalta tukikelpoisia toimia ovat:

a) sellaisten järjestelmien käyttöönotto ja hallinto, joiden avulla tuotteet voidaan jäljittää oliivinviljelijältä pakkaus- ja merkintävaiheeseen toimivaltaisen kansallisen viranomaisen vahvistamien eritelmien mukaisesti;

b) sellaisten laadunvarmistusjärjestelmien käyttöönotto ja hallinto, jotka perustuvat riskianalyysiä ja kriittisten kohtien valvontaa koskevaan menetelmään, jonka eritelmä vastaa toimivaltaisen kansallisen viranomaisen vahvistamia teknisiä perusteita;

c) sellaisten seurantajärjestelmien käyttöönotto ja hallinto, joilla seurataan markkinoille saatettujen oliiviöljyjen ja syötäväksi tarkoitettujen oliivien aitoutta, laatua ja kaupan pitämistä koskevien vaatimusten noudattamista, toimivaltaisen kansallisen viranomaisen vahvistamien teknisten eritelmien mukaisesti.

5. Asetuksen (EY) N:o 1638/98 4 a artiklan mukaista yhteisön rahoitusta ei voida myöntää toimille:

a) joille myönnetään muuta kuin asetuksen (EY) N:o 1638/98 4 a artiklassa tarkoitettua yhteisön rahoitusta;

b) joilla pyritään suoraan lisäämään tuotantoa tai jotka lisäävät varastointi- tai jalostuskapasiteettia;

c) jotka liittyvät oliiviöljyn tai syötäväksi tarkoitettujen oliivien ostoon tai varastointiin, joka vaikuttaa niiden hintaan;

d) jotka liittyvät oliiviöljyn tai syötäväksi tarkoitettujen oliivien myynninedistämiseen,

e) jotka liittyvät tieteelliseen tutkimukseen.

6. Jäsenvaltiot voivat vahvistaa lisäedellytyksiä tämän artiklan 1—4 kohdassa tarkoitettujen toimien täsmentämiseksi; kyseisillä lisäedellytyksillä ei kuitenkaan saa tehdä mahdottomaksi kyseisten ohjelmien toteuttamista.

5 artikla

Oliivialan toimijaorganisaatioiden toimintaohjelmat

1. Toimintaohjelmien, joille voidaan myöntää asetuksen (EY) N:o 1638/98 4 a artiklan 1 kohdan mukaista yhteisön rahoitusta, on koostuttava tämän asetuksen 4 artiklassa tarkoitetuista toimista, ja ne on toteutettava 1 päivän marraskuuta 2002 ja 31 päivän lokakuuta 2004 välisenä aikana.

2. Tämän asetuksen nojalla hyväksytty oliivialan toimijaorganisaatio voi jättää ennen jäsenvaltion vahvistamaa määräpäivää ja viimeistään ►M2 31 päivänä toukokuuta 2003 ◄ yhteisön rahoitusta koskevan hakemuksen yhden toimintaohjelman osalta.

Hakemukseen on sisällyttävä seuraavat seikat:

a) tiedot asianomaisesta oliivialan toimijaorganisaatiosta;

b) 6 artiklan 1 kohdassa tarkoitettuja valintaperusteita koskevat tiedot;

c) ehdotettujen toimien kuvaus, perustelut ja aikataulu;

d) 4 artiklassa tarkoitettu toimien ja toiminta-alojen mukaan eritelty menosuunnitelma, jossa erotetaan yleiskustannukset (joiden määrä saa olla enintään 2 prosenttia kokonaiskustannuksista) muista kustannustyypeistä;

e) 4 artiklassa tarkoitettu toiminta-aloittain eritelty rahoitussuunnitelma, jossa ilmoitetaan erityisesti haettu yhteisön rahoitus ja tarvittaessa toimijoiden ja kansallinen rahoitusosuus;

f) kuvaus määrällisistä ja laadullisista tehokkuuden osoittimista, joiden avulla voidaan tehdä ohjelman jälkiarviointi;

g) todiste asetetusta pankkitakuusta, joka on vähintään 5 prosenttia haetusta yhteisön rahoituksen määrästä;

h) tarvittaessa 8 artiklan mukainen ennakkoa koskeva hakemus;

i) asianomaisen organisaation vakuutus siitä, että ohjelman toimiin ei saada muuta yhteisön rahoitusta;

j) tiedot oliivialan toimijaorganisaatioista, jotka vastaavat toimialakohtaisten ja tuottajaorganisaatioiden liittojen ohjelmien tosiasiallisesta toteuttamisesta alihankintana;

k) vakuutus siitä, että oliivialan toimijaorganisaation, joka ei kuulu tuottajaliittoon tai toimialakohtaiseen organisaatioon, ohjelmassa vahvistetuille toimille ei ole haettu muuta tämän asetuksen mukaista yhteisön rahoitusta.

▼M1

5 a artikla

Yhteisön rahoitusosuuden jakautuminen

1. Markkinointivuosina 2002/2003 ja 2003/2004 myönnettävän yhteisön rahoitusosuuden enimmäismäärät, jotka voidaan myöntää asetuksen (EY) N:o 1873/2002 2 artiklan mukaisesti oliivialan toimijaorganisaatioiden tukikelpoisille toimille, voidaan kussakin jäsenvaltiossa yhdistää kaikkien tämän asetuksen 5 artiklassa tarkoitettujen ohjelmien osalta.

2. Kullekin jäsenvaltiolle asetuksen (EY) N:o 1873/2002 2 artiklan mukaisesti vahvistettavasta yhteisön rahoituksen enimmäismäärästä on kohdistettava tietty vähimmäisosuus kullekin toiminta-alalle. Kyseinen vähimmäisosuus on:

— 15 prosenttia oliiviöljyn ja syötäväksi tarkoitettujen oliivien alan ja markkinoiden seurantaa ja hallinnointia koskeville toimille,

— 15 prosenttia oliivinviljelyn ympäristövaikutusten parantamiseen liittyville toimille,

— 15 prosenttia oliiviöljyn ja syötäväksi tarkoitettujen oliivien tuotannon laadun parantamiseen liittyville toimille,

— 10 prosenttia oliiviöljyn ja syötäväksi tarkoitettujen oliivien jäljitettävyyden sekä laadun varmentamiseen ja suojaamiseen liittyville toimille.

3. Jos kaikkiin jäsenvaltion jollakin toiminta-alalla hyväksymiin ohjelmiin tarvittavan yhteisön rahoituksen määrä on pienempi kuin 2 kohdassa tarkoitettu vastaava vähimmäisosuus, kyseisen osuuden ja rahoituksen välinen erotus myönnetään asetuksen N:o 136/66/ETY 5 artiklassa tarkoitettuna oliiviöljyn tuotantotukena sillä edellytyksellä, että asetuksen (EY) N:o 1873/2002 3 artiklassa tarkoitettua edellytystä noudatetaan.

▼B

6 artikla

Toimintaohjelmien valitseminen

1. Jäsenvaltioiden on valittava toimintaohjelmat seuraavin perustein:

a) ohjelman yleinen laatu ja johdonmukaisuus jäsenvaltion vahvistamien oliivialan suuntausten ja painopisteiden kanssa asianomaisella alueella;

b) oliivialan toimijaorganisaation välineiden soveltuvuus ehdotettujen toimien toteuttamiseen;

c) toimintaohjelman kohteena olevan alueen laajuus;

d) suhde haetun yhteisön rahoituksen määrän ja asianomaisen oliivialan toimijaorganisaation myymän oliivintuotannon määrän välillä;

e) niiden asianomaisella alueella esiintyvien taloudellisten olosuhteiden moninaisuus, jotka otetaan huomioon toimintaohjelmassa;

f) useiden toiminta-alojen esiintyminen ja toimijoiden rahoitusosuuden määrä.

Jäsenvaltioiden on otettava huomioon toimintaohjelmia koskevien hakemusten jakautuminen 2 artiklassa tarkoitettujen oliivialan toimijaorganisaatioiden kesken ja kunkin alueellisen vyöhykkeen oliivialan merkitys.

2. Jäsenvaltion on hylättävä puutteelliset toimintaohjelmat ja toimintaohjelmat, jotka sisältävät virheellisiä tietoja tai 4 artiklan 5 kohdassa tarkoitettuja toimia, joille ei voida myöntää tukea.

3. Jäsenvaltion on viimeistään ►M2 31 päivänä heinäkuuta 2003 ◄ hyväksyttävä toimintaohjelmat, joille se myöntää vastaavaa kansallista rahoitusta. Jäsenvaltion on ilmoitettava asiasta asianomaisille oliivialan toimijaorganisaatioille.

Toimintaohjelman lopullisen hyväksymisen edellytyksenä voi olla, että siihen tehdään jäsenvaltion aiheellisiksi katsomat muutokset.

Jos ehdotettua toimintaohjelmaa ei hyväksytä, jäsenvaltion on vapautettava viipymättä tämän asetuksen 5 artiklan 2 kohdan g alakohdassa tarkoitettu vakuus.

7 artikla

Toimintaohjelmien muuttaminen

Oliivialan toimijaorganisaatio voi pyytää jäsenvaltion vahvistamaa menettelyä noudattaen jo hyväksytyn toimintaohjelmansa muuttamista; 4 artiklassa tarkoitettujen toiminta-alojen rahoitusosuus ei saa lisääntyä näiden muutosten vuoksi.

Muutospyyntöihin on liitettävä todisteet, joissa täsmennetään ehdotettujen muutosten syyt, luonne ja vaikutukset.

8 artikla

Ennakot

1. Jos oliivialan toimijaorganisaatio on jättänyt hakemuksen 5 artiklan 2 kohdan h alakohdan mukaisesti, sille myönnetään tämän artiklan 2 kohdassa tarkoitetuin edellytyksin ennakko, jonka enimmäismäärä on 90 prosenttia yhteisön rahoitusosuudesta ajanjaksolle, jota hyväksytty toimintaohjelma koskee.

2. Jäsenvaltioiden on maksettava oliivialan toimijaorganisaatiolle kolmannes 1 kohdassa tarkoitetusta määrästä asianomaisen toimintaohjelman hyväksymistä seuraavan kuukauden kuluessa ja jäljellä olevat kaksi kolmannesta 16 päivän lokakuuta 2003 jälkeen tarkastettuaan, että ennakon ensimmäinen osa on tosiasiallisesti kulutettu.

3. Asianomaisen oliivialan toimijaorganisaation on asetuksen (ETY) N:o 2220/85 mukaisesti asetettava edellä 2 kohdassa tarkoitetuista maksuista vakuus, jonka suuruus on 110 prosenttia haetun ennakon määrästä. Kyseisen asetuksen 20 artiklassa tarkoitettu ensisijainen vaatimus on hyväksyttyyn toimintaohjelmaan sisältyvien toimien toteuttaminen.

4. Asianomaiset oliivialan toimijaorganisaatiot voivat ennen jäsenvaltion vahvistamaa määräpäivää ja viimeistään 31 päivänä toukokuuta 2004 jättää hakemuksen, joka koskee 3 kohdassa tarkoitetun vakuuden vapauttamista määrältä, joka on enintään puolet tosiasiallisesti toteutuneista menoista. Jäsenvaltioiden on määriteltävä ja tarkastettava hakemuksen liitteenä olevat todisteet ja vapautettava kyseisiin menoihin liittyvät vakuudet hakemuksen jättämiskuukautta seuraavan toisen kuukauden kuluessa.

9 artikla

Yhteisön rahoitusosuuden maksaminen

1. Jotta oliivialan toimijaorganisaatiolle voidaan maksaa asetuksen (EY) N:o 1638/98 4 a artiklan mukainen yhteisön rahoitusosuus tai rahoitusosuuden jäännös, sen on jätettävä toimivaltaiselle kansalliselle viranomaiselle hakemus ennen jäsenvaltion vahvistamaa määräpäivää ja viimeistään 31 päivänä tammikuuta 2005.

Kyseisen päivämäärän jälkeen jätettyjä hakemuksia vastaavasta yhteisön rahoitusosuudesta vähennetään 1 prosenttia viivästynyttä työpäivää kohden. Hakemuksia, jotka jätetään 25 päivän helmikuuta 2005 jälkeen, ei hyväksytä.

2. Jotta 1 kohdassa tarkoitetut hakemukset voitaisiin hyväksyä, niiden mukana on oltava:

a) todisteet: i) asianomaisena ajanjaksona toteutuneista menoista; ja ii) tarvittaessa toimijoiden ja asianomaisen jäsenvaltion suorittamista rahoitusosuuksista;

b) kertomus, joka sisältää seuraavat tiedot: i) kuvaus ohjelman tuloksista 4 artiklassa tarkoitettujen toiminta-alojen mukaan eriteltyinä; ii) tarvittaessa ennusteiden ja tulosten välisten erojen perustelut ja taloudelliset vaikutukset; iii) tulosten arviointi 5 artiklan 2 kohdan f alakohdassa tarkoitettujen valintaperusteiden perusteella.

3. Kun kyseessä ovat ennen 31 päivää lokakuuta 2004 loppuun saatetut toimet, joita koskeva maksu on suoritettu kyseisen määräpäivän jälkeen, yhteisön rahoitusosuutta vähennetään yhdellä prosentilla viivästymispäivää kohti ensimmäisten 30 viivästymispäivän osalta ja kahdella prosentilla niitä seuraavien viivästymispäivien osalta.

4. Jäsenvaltioiden on maksettava yhteisön rahoitusosuus ja vapautettava vastaava vakuus kolmen kuukauden kuluessa 1 kohdassa tarkoitetun täydellisen hakemuksen jättämiskuukaudesta tutkittuaan 2 kohdassa tarkoitetut asiakirjat ja tehtyään 10 artiklassa tarkoitetut tarkastukset.

10 artikla

Tarkastukset ja seuraamukset

1. Jäsenvaltioiden on varmistettava, että yhteisön rahoitusosuuden myöntämisedellytykset täyttyvät erityisesti hyväksymisedellytysten noudattamisen, hyväksyttyjen toimintaohjelmien toteuttamisen, tosiasiallisesti toteutuneiden menojen ja asianomaisen oliivialan toimijaorganisaatioiden rahoitusosuuden osalta. Tätä varten niiden on pantava täytäntöön valvontasuunnitelma, joka koskee tiettyä riskianalyysin perusteella määriteltyä otosta ja vähintään 30:tä prosenttia oliivialan tuottajaorganisaatioista ja kaikkia muita sellaisia oliivialan toimijaorganisaatioita, joille myönnetään yhteisön rahoitusta tämän asetuksen mukaisesti.

2. Jäsenvaltioiden on osoitettava tai tarvittaessa otettava käyttöön tähän asetukseen liittyviin sääntöjenvastaisuuksiin sovellettavien seuraamusten järjestelmä. Kyseisten seuraamusten on oltava tehokkaita, oikeasuhteisia ja varoittavia ja niihin on sisällyttävä vakavimmissa tapauksissa hyväksynnän peruuttaminen ja rahallisia seuraamuksia, joiden määrä on vähintään kaksi kertaa yhteisön rahoitusosuus, joka liittyy kyseiseen sääntöjenvastaisuuteen.

3. Edellä 1 kohdassa tarkoitetussa tarkastusjärjestelmässä kullakin tarkastetulla oliivialan toimijaorganisaatiolla on oltava oma asiakirjakansio. Kyseiseen asiakirjakansioon on merkittävä tehdyt tarkistukset ja tarkastukset ja tarvittaessa havaitut puutteet ja sovelletut seuraamukset.

11 artikla

Jäsenvaltioiden tiedonannot

1. Oliiviöljyn tuottajajäsenvaltioiden on annettava komissiolle tiedoksi viimeistään 31 päivänä joulukuuta 2002 sovellettavat kansalliset säännökset ja erityisesti säännökset, jotka liittyvät:

a) 2 artiklan 2 kohdassa tarkoitettuihin oliivialan toimijaorganisaatioiden hyväksymisedellytyksiin;

b) tämän asetuksen 4 artiklan 1, 2, 3, 4 ja 6 kohdassa tarkoitettuja tukikelpoisia toimia koskeviin eritelmiin ja lisäedellytyksiin;

c) 6 artiklan 1 kohdan a alakohdassa tarkoitettuihin oliivialan suuntauksiin ja painopisteisiin;

d) 8 artiklassa tarkoitetun ennakkojärjestelmän yksityiskohtaisiin sääntöihin ja tarvittaessa kansallisen rahoituksen maksatusjärjestelmään;

e) 10 artiklassa tarkoitettuun tarkastussuunnitelmaan ja seuraamusjärjestelmään.

▼M1

1a. Jäsenvaltioiden on annettava viimeistään 28 päivänä helmikuuta 2003 komissiolle tiedoksi markkinointivuosilta 2002/2003 ja 2003/2004 päätöksensä, jotka koskevat asetuksen (EY) N:o 1873/2002 3 artiklassa säädettyä poikkeusta asetuksen N:o 136/66/ETY 20 d artiklan 1 kohdasta.

▼M1

2. Jäsenvaltioiden on annettava viimeistään ►M2 5 päivänä syyskuuta 2003 ◄ komissiolle tiedoksi markkinointivuosilta 2002/2003 ja 2003/2004 päätöksensä, jotka koskevat asetuksen (EY) N:o 1873/2002 3 artiklassa säädettyä poikkeusta asetuksen N:o 136/66/ETY 5 artiklan 9 kohdasta.

Jäsenvaltioiden on ennen ►M2 5 päivää syyskuuta 2003 ◄ toimitettava komissiolle tiedot, jotka koskevat hyväksyttyjä oliivialan toimijaorganisaatioita sekä hyväksyttyjä toimintaohjelmia ja niiden osatekijöitä, eriteltyinä tämän asetuksen 2 artiklassa tarkoitettujen oliivialan toimijaorganisaatioiden tyyppien ja alueellisten vyöhykkeiden mukaan, sekä annettava tiedoksi asetuksen (EY) N:o 1638/98 4 a artiklan 1 kohdan mukaisesti markkinointivuosille 2002/2003 ja 2003/2004 varatut määrärahat toiminta-alojen mukaan eriteltyinä.

▼B

3. Jäsenvaltioiden on toimitettava komissiolle viimeistään 30 päivänä huhtikuuta 2005 tämän asetuksen täytäntöönpanosta kertomus, jossa on vähintään seuraavat tiedot:

a) rahoitettujen ohjelmien, tuensaajien, pinta-alojen, puristamojen ja jalostuslaitosten lukumäärä sekä oliiviöljyn ja syötäväksi tarkoitettujen oliivien määrä;

b) kullakin 4 artiklassa tarkoitetulla toiminta-alalla toteutettujen toimien ominaisuudet;

c) erot suunniteltujen ja toteutettujen toimien välillä;

d) tulosten kuvaus ja arviointi erityisesti 9 artiklan 2 kohdan b alakohdan iii alakohdassa tarkoitettujen toimintaohjelmia koskevien arviointien perusteella;

e) kuvaus toteutetuista tarkastuksista ja 10 artiklan mukaisesti ehdotetuista ja sovelletuista seuraamuksista;

f) menot eriteltyinä 4 artiklassa tarkoitettujen ohjelmien ja toiminta-alojen mukaan; yhteisön, kansallinen ja toimijoiden rahoitusosuudet on myös eriteltävä.

12 artikla

Voimaantulo

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä marraskuuta 2002.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.